Συντεταγμένες: 50°44′10″N 15°44′25″E﻿ / ﻿50.73611°N 15.74028°E﻿ / 50.73611; 15.74028

Άποψη του βουνού
Το **Σνιέζκα** ή **Σνέζκα** (τσεχικά: *Sněžka*, πολωνικά: *Śnieżka*, *Schneekoppe* στα γερμανικά) είναι βουνό στα σύνορα Τσεχίας και Πολωνίας. Με ύψος 1.603,3 μέτρα, η κορυφή του είναι το ψηλότερο σημείο στη Τσεχία, στα όρη Κρκόνοσε (γιγάντια όρη) και σε ολόκληρα τα σουδητικά όρη. Το ψηλότερο σημείο της κορυφής βρίσκεται στην πολωνική πλευρά, λίγα μέτρα δυτικά από το εξωκλήσι του Αγίου Λαυρεντίου. Υπάρχει σύνδεση μέσω τελεφερίκ, μήκους 4,5 χιλιομέτρων, από το Πετς ποντ Σνέσκου με την κορυφή. Καθώς το Σνιέζκα είναι το ψηλότερο βουνό στην ευρύτερη περιοχή, η κορυφή του προσφέρει ανεμπόδιστη πανοραμική θέα και αποτελεί τουριστικό προορισμό, ο οποίος προσβάσιμος μέσω μονοπατιών τα οποία είναι κατάλληλα και για ποδηλασία.

Ιστορία
-------

Η πρώτη καταγεγραμμένη αναφορά αναρρίχησης στην κορυφή χρονολογείται από το 1456, από ένα Βενετό έμπορο ο οποίος έψαχνε για πολύτιμους λίθους. Σύντομα δημιουργήθηκαν στο βουνού οι πρώτοι οικισμοί, από μεταλλωρύχους οι οποίοι εξόρισαν τα αποθέματα του βουνού σε χαλκό, σίδηρο και αρσενικό. Τα μεταλλευτικά φρεάτια, με συνολικό μήκος 1,5 χιλιόμετρα, σώζονται μέχρι σήμερα.

Το παλαιότερο όνομα του βουνού στα γερμανικά Ρίζεμπεργκ («γιγάντιο όρος»), αναφέρεται από τον Αγκρικόλα το 1546. Δεκαπέντε χρόνια αργότερα, το όνομα εμφανίζεται σε χάρτη της Σιλεσίας του Μάρτιν Χέλβιγκ. Το όνομα αργότερα άλλαξε σε Ρισενκόπε («γιγάντια κορυφή») και εν τέλει σε Σνίκοπε («χιονισμένη κορυφή»). Στα τσεχικά, το βουνό αρχικά ονομαζόταν Πάχρμπεκ Σνέσνι. Το όνομα Σνιέζκα ή Σνέσοβκα, σημαίνει χιονισμένο ή χιονοσκεπές, το οποίο υιοθετήθηκε το 1823. Στα πολωνικά, το βουνό είχε το όνομα Γκόρα Ολμπρζίμια, που σημαίνει «γιγάντιο βουνό».

Κτίρια στην κορυφή
------------------

Η κορυφή το 1900
Στην πολωνική πλευρά βρίσκεται ένα δισκόμορφο παρατηρητήριο και εστιατόριο που χτίστηκε το 1974, ένας μετεωρολογικός σταθμός και το εξωκλήσι του Αγίου Λαυρεντίου. Στην τσεχική πλευρά βρίσκονται τα ερείπια της Βοημικής καλύβας, ένα ταχυδρομικό γραφείο και ο σταθμός του τελεφερίκ που συνδέει την κορυφή με το χωριό Πετς ποντ Σνέσκου στους πρόποδες του βουνού.

Το εξωκλήσι του αγίου Λαυρεντίου, ύψους 14 μέτρων, κατασκευάστηκε την περίοδο 1665 - 1681 και κατασκευή του αποδίδεται στο αριστοκράτη Κρίστοφ Λέοπολντ Σχάφγκοτσχ. Οι εργασίες για την κατασκευή είχαν ξεκινήσει από το 1653, αλλά σταμάτησαν επειδή η έκταση ήταν ιδιοκτησία του κόμη Χούμπρεχτ Τσέρνιν. Η διαμάχη διήρκησε για 11 χρόνια, με αποτέλεσμα η κατασκευή να αρχίσει το 1665. Θρησκευτικές τελετές τελούνταν πέντε φορές το χρόνο. Το ξωκκλήσι έκλεισε το 1810 και μέχρι το 1850 λειτουργούσε ως καταφύγιο. Το 1854 καθαγιάστηκε ξανά, αλλά καταστράφηκε αρκετές φορές από φωτιά.

Παραπομπές
----------

1. ↑  web.archive.org/web/20150402161246/http://test.tisicovky.cz/exp/krkonose/snezka-hlv1/C6A5D7B1-2929-486B-9F6C-ADBF7C29F302ori.pdf.
2. 1 2  Geodetické zaměření vrcholu Sněžky Αρχειοθετήθηκε 2015-04-02 στο Wayback Machine. 2014-01-06
3. ↑  Poloha a výška Sněžky na Mapy.cz
4. ↑  Výška Sněžky na Tisicovky.cz
5. 1 2 3  «Sněžka». Českéhory.cz. Ανακτήθηκε στις 24 Ιανουαρίου 2009.
6. 1 2 3  «Sněžka a její historie». Ανακτήθηκε στις 24 Ιανουαρίου 2009.
7. ↑  Pavel Holubec: Historické proměny krajiny Krkonoš Αρχειοθετήθηκε 2016-03-03 στο Wayback Machine. 2003, snad nějaká seminární práce, str. 9, kap. Oronymum Krkonoše
8. ↑  «Informační noviny o Krkonoších Speciál 2012 Hory-Krkonoše.cz článek Vrcholy v Krkonoších». Αρχειοθετήθηκε από το πρωτότυπο στις 10 Απριλίου 2020. Ανακτήθηκε στις 15 Μαΐου 2016.
9. ↑  Geographische Namen in den Böhmischen Ländern Αρχειοθετήθηκε 2008-05-14 στο Wayback Machine. – see entry *Sněžka*
10. ↑  *Hraniční spory v Krkonoších* Αρχειοθετήθηκε 2013-09-30 στο Wayback Machine. – článek Th. Lokvence v časopise *Krkonoše-Jizerské hory*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243561703
* GND: 4283493-4
* NKC: ge130872

 |

 |